Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12509

d) Tűzoltás. Az ilyen zónákat olyan tűzoltórendszerrel kell ellátni, mely képes az itt valószínűen keletkező bármilyen tüzet eloltani, feltéve, hogy az izolálás foka, a gyúlékony anyagok mennyisége, a szerkezet tűzállósága és egyéb tényezők olyanok, hogy az ilyen zónákban valószínűleg keletkező tűz nem veszélyeztetheti a repülőgép biztonságát. “F” ALRÉSZ. RENDSZEREK ÉS BERENDEZÉSEK. F. 1. Általános rész F. 1. 1. A repülőgépet fel kell szerelni mindazon jóváhagyott műszerekkel, berendezésekkel és rendszerekkel, beleértve a tájékozódáshoz szükséges műszereket és a repülőgép-vezérlési rendszereket, melyek a várható üzemeltetési körülmények között a repülőgép biztonságos működtetéséhez szükségesek. Ezeknek magukba kell foglalniuk azokat a műszereket és berendezéseket, melyek szükségesek ahhoz, hogy a hajózó személyzet képes legyen működtetni a repülőgépet annak üzemi korlátozásain belül. A műszerek és berendezések tervezése során az Emberi Tényezők irányelveit figyelembe kell venni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes